Københavns Adresseavis, 1764-02-27
Om Sogne=Præsterne til vor Frue Kirke siden Reformationen. At vi nu ere i Stand til, at opfylde det Løfte, som i Fior gjordes vore Læsere i disse Efterretninger No. 88, derfor har vi en brav Patriot her af Staden at takke, som er en flittig Optegner og Samler baade af adskillige skrevne Oldsager og nye Merkværdigheder, og som fortiener Agt og Ære af hans Landsmænd, fordi han villig vil meddele dem det Nyttige og Fornøyelige deraf i disse Blade, og redde meget fra Forglemmelse. 1.) Mag. Jørgen Jensen Sadolin. Han kom til Verden 1499. i Wiborg, bliver derfor, kaldet af nogle Wiborg, af andre Wiberg. Hans Fader var en Sadelmager, og har maaskee deraf taget sit Tilnavn Sadolin. 1526, blev ham befalet, at boe i Wiborg, og der at læse for unge Mennesker, hvis Nyttigt og Gavnligt var til Ungdommens salige Underviisning i Guds rette saliggiørende Ord. Det er ellers noget merkværdigt, at ved samme Tid, denne Mester Jørgen var i Wiborg, som nogle mener Rector i Wiborg Skole, var der og i samme Bye Mester c: Magister Hans Thausen, som hemmelig og aabenbare prædikede Lutheri Lærdom, da Wiborg, var det Sted hvor først Evangelii klare Lys blev forkyndet her i Riget. Begge disse 2de store Mænd kom siden ungefær paa een Tid til Kiøbenhavn og bleve begge de første Sogne=Præster her efter Reformationen, hvor de leed megen Efterstræbelse og Forfølgelse; de bleve siden begge biskopper, den førsle i Fyens og den sidste i Ribers Stift. Mag. Jørgen Jensen var da først Lærer i Wiborg, som sagt er, blev siden kaldet til Helliggeistes Menighed i Kiøbenhavn, og var dens Kirkes første Lutherske Sogne=Præst, maaskee i en kort Tid, thi han blev siden vor Frue Kirkes første Sogne=Præst og uden al Tvivl i det Aar 1534, da Kirken blev ordineret at være en Luthersk Sogne=Kirke 1536. I et skreven Document af 1534, staaer at han var Sogne=Præst til vor Frue Kirke i samme Aar se. 1537. den 2 September blev han indviet i vor FrueKirke, til Biskop over Fyens Stift, see tilforn, disse Efterretninger, forrige Aar No. 94. og døde i Odense 1559. 19 December i sit Biskoppelige Embedes 22 Aar, og ligger begraven i Graabrødre Kirke. Hans Grav=Skrift kand læses i det Danske Magazins 55 Hæfte Pag. 165. Han var 2de Gange gift, først med Marie, og 2den Gang med Elsebet som døde 1588, den 5 Martii og blev begraven hos sin Mand; hun sad Enke i 29 Aar. Han var med iblandt de Geistlige lærde Mænd, som til Herredagene i Odense 1537. underskreve den første Kirke=Ordinantz. Dette kand og meldes, som noget merkeligt, om ham, at han i sit Bispe Embede, fandt en stor Modstand af tvende Præster i sit Stift, som vilde skeye ud fra den ren Lærdom. Disse Præster vare Hr. Christopher Michelsøn og Hr. Lauriz Ellæsøn. See mere herom i det Danske Magazins 5te Tome fra Pag. 194. til Pag. 202. Ellers haver bemeldte Magister Sadolin oversadt paa Dansk tvende af Doctor Morten Luthers Prædikener og Ægteskab, hvilke ere trykte i Wiborg, 1530, in 12 mo i samme Aar han endnu var der Rector i Skolen. s.) Mag. Olaus Chrysostomus, blev den anden Lutherske Sogne=Præst til vor Frue Kirke Aar 1537. som i Almindelighed paa de Tider blev kaldet Mester Oluf Guldmund eller Gyldenmund, for sin Veltalenheds og Lærdoms skyld. Han var fra Vensyssel i Jylland. Han blev hidkaldet fra Malmøe i Skaane hvor han var kaldet 1529. til Rector ved Malmøe Gymnasio, hvilket Embede han forestod i 8 Aar, og imidlertid underskrev med andre Evangeliske lærde Mænd Kirke=Ordinantzen.